《赠潘孝廉丈德舆即送其还淮安四章 其一》
清代·姚燮

予生癖文字，取证惟古人。不能媚俗好，末意将安陈？

京华二三月，花木争好春。挺然见孤秀，松盖何轮囷。

休文君故交，佩服逾带绅。熟耳未觌面，犹疑私所亲。

相将过高室，市远门无尘。夕翳汛林翠，鸟雀空阶驯。

古貌澹酬接，葛天非近民。已令区区意，化滓还大淳。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。